Polis Karnataka pukul saya dengan lathi.
Mereka mematahkan lutut saya.
Tangan saya diikat dan saya diangkat menggunakan takal.
Mereka renjat elektrik pada payudara.
Mereka menyuruh seorang lelaki renjat alat sulit saya dengan elektrik.
Saya terpaksa merangkak selepas itu.
Berita tersebar luas sehingga diketahui polis Tamil Nadu.
Mereka bertanya tentang situasi di sana.
Mereka hantar dua orang polis untuk lindungi saya.
Saya dibawa ke mahkamah.
"Beritahu mahkamah yang awak pilih untuk bersama polis.
Jika ingkar, kami akan tinggalkan awak di sana.
Polis Karnataka akan bawa awak pulang.
Mereka akan ambil awak dan buat sesuka hati. Bukan tanggungjawab kami."
Saya beritahu segalanya kepada polis.
"Kami tinggal di sini pada waktu ini.
Apabila ini berlaku, geng berada di sini."
Apa boleh dibuat?
ISTERI VEERAPPAN
Mereka tanya dan saya perlu jawab.
Pada suatu hari, kakak dan mak saya
datang bersama anak sulung saya untuk berjumpa saya.
Dia tak tahu yang saya emaknya.
Saya bertanya jika dia mahu mandi. Dia mahu.
Saya bawa dia ke tandas dan mandikan dia.
Oleh sebab dia bermain lumpur pada hari itu,
rambutnya dipenuhi lumpur.
Saya rasa kasihan melihatnya.
Saya mahu bersama suami saya,
tapi saya putuskan untuk bersama anak-anak.
Yang menentukan keseluruhan cerita ini ialah jiwa lelaki itu sendiri.
Saya yakin pemikirannya
sememangnya berlainan…
WARTAWAN SIASATAN
…berbanding orang lain di luar sana.
MEMIMPIN GENG MELALUI HUTAN LATIHAN SENJATA
Kekuatan gengnya semakin lemah.
Kebanyakan rakannya ditahan atau ditembak.
Dia hentikan kitaran keganasan dan kacau-bilau yang teruk.
Keadaan jadi sunyi sepi.
Itu menimbulkan rasa gelisah.
Juga ketegangan.
Tempoh dua tahun Veerappan berdiam diri
ditafsir sebagai ketenangan…
PASUKAN PETUGAS KHAS POLIS
…sebelum malapetaka.
Dia ada rancangan besar.
Dia sedang menyiapkan diri.
Di dalam salah sebuah khemahnya,
kami mendapat semula versi terjemahan
kesusasteraan Cha Guevara.
Kami sedar Veerappan sedang berunding
dengan kumpulan militan.
BAB TIGA REVOLUSI
Apabila media kerajaan dan negeri melabel seseorang sebagai penjenayah,
seseorang perlu ketahui punca
jenayah tersebut terjadi.
Adakah dia dilahirkan penjenayah atau ada punca di sebaliknya?
BEKAS MILITAN TAMIL
Di Tamil Nadu, Veerappan dikenali sebagai lelaki berani, nekad dan mahir.
Lelaki yang menentang ketidakadilan,
tapi kami lebih memahami dia apabila bertemunya.
Apabila bertemu Veerappan buat kali pertama,
dia sedih kerana tak dapat berbuat apa-apa
demi mangsa-mangsa yang tak bersalah
dan kami mahu beri dia
sedikit bimbingan.
Kami ada organisasi,
kod, satu falsafah.
FAIL: LATIHAN LTTE
Tentera Pembebasan Tamil Nadu.
Hak rakyat Tamil, bahasa,
budaya kami dan tanah ini dieksploitasi.
Tentera Pembebasan Tamil Nadu berjuang untuk selesaikan semua ini.
Kami juga ada kemahuan politik.
Kami percaya hutan Veerappan
boleh jadi tulang belakang operasi gerakan kami.
Veerappan berminat dan dapat inspirasi daripada idea itu.
Kami beritahu dia sejarah beberapa gerakan revolusi,
ketuanya
dan beri dia buku.
Sejarah hidup Prabhakaran, perjuangannya untuk sejarah…
Che Guevara Eelam Bangsa Tamil.
Fidel Castro, Karl Marx, Lenin, Mao Zedong, Ho Chi Minh.
"Awak perlu menjadi
pemimpin macam mereka."
Dia berubah.
Dia mahu hentikan segala kegiatan yang pernah dilakukannya
dan buat sesuatu
yang baharu dan menyemarakkan revolusi.
Kami ada maklumat berguna sehingga dia berkata,
"Saya panggil seseorang."
"Jika saya dapat dia,
Ketua Menteri bagi kedua-dua kerajaan…"
Dia maksudkan Karnataka dan Tamil Nadu.
"…mereka akan melutut di hadapan saya."
Saya beritahu pegawai kanan,
"Tuan, saya ada sebab untuk percaya
yang dia rancang untuk culik orang yang amat penting."
Pegawai itu ketawa. Katanya, "Biarlah dia culik."
Pegawai itu tak endah, tenang dan langsung tak peduli.
Dia berkata, "Biarlah dia culik.
Kerajaan akan tahu kepentingan PTK."
Pada malam 30 Julai 2000,
Rajkumar makan malam bersama isterinya
dan bersedia untuk menamatkan hari.
Veerappan berjalan masuk
dengan senapang disandarkan pada bahunya.
Semua yang ada di situ terkelu dan berdiam diri.
Dalam sekelip mata saja,
Veerappan dengan tangkapan besarnya, Rajkumar,
pergi ke hutan tanpa sebarang tentangan.
Semalam, sekitar pukul 9.30 malam,
Dr. Rajkumar,
selepas makan malam,
Veerappan dan rakannya mengepung rumah itu.
Ketua Menteri mengumumkan pada malam Ahad, pukul 9.30 malam,
Dr. Rajkumar dan tiga orang rakannya,
En. S.A. Govindaraj, En. Nagesh dan En. Nagappa
diculik dari rumah mereka di Tamil Nadu.
HARI PERTAMA
Di Bangalore, ibu kota negeri Karnataka,
berita tersebar dengan cepat.
Telefon bimbit dan talian sangat sibuk hampir dua hingga tiga jam.
Orang ramai terkandas di lapangan terbang,
stesen kereta api dan bas
kerana operasi di seluruh bandar terhenti.
Kami menghadapi
salah satu perkembangan paling mengejutkan dalam sejarah Karnataka.
Ini kerana lelaki bernama Rajkumar…
ikon terhebat pawagam Karnataka.
IKON PAWAGAM KARNATAKA
Lelaki yang disayangi,
dihormati,
dicontohi
dan disanjung selama beberapa dekad.
Bintang filem yang didewakan oleh setiap warga Karnataka.
Artis yang amat bernilai.
Seorang yang amat berdisiplin.
Lelaki yang perwatakannya berbeza.
Ini Rajkumar.
Sebagai keramat
atau sebagai hero romantik,
dia tiada tandingan.
Watak yang dia cuba mainkan…
Mak.
…watak yang dia mainkan,
begitu sopan dan jujur.
Dia ialah duta kebudayaan Karnataka.
Terkenal dengan kewajaran moralnya, baik dalam mahupun luar layar perak.
Tayangan filem Rajkumar di Karnataka
merupakan detik yang menggembirakan dan diraikan.
Tiket laris terjual.
Suasana di hadapan pawagam.
Orang ramai berpusu-pusu.
Kegembiraan apabila dapat memasuki pawagam,
ambil tempat duduk dan tonton Rajkumar pada layar.
Rakyat Karnataka
tak dapat menerima apabila
lelaki tak berdaya ini menjadi mangsa kepada penjahat
yang bertutur dalam bahasa Tamil
seperti Veerappan.
Ayat pertama yang Ketua Menteri ujar kepada saya,
"En. Akesh, apa jalan penyelesaiannya?"
Saya boleh nampak betapa dia menderita.
Saya cadangkan kepadanya, adanya bantuan komando PKN,
komando Pengawal Keselamatan Negara,
saya boleh lakukan serangan ini dan bebaskan Rajkumar.
Dia berkata, "Jujur, apakah risikonya
terhadap nyawa En. Rajkumar?"
Saya balas, "Apa-apa jua langkah berjaga-jaga yang diambil,
sekurang-kurangnya ada 20 peratus risiko terhadap nyawanya dalam operasi ini."
Dia balas,
"Saya tak boleh ambil risiko walau satu peratus bahaya terhadap Rajkumar."
Veerappan melakukan drama tebusannya yang paling berani.
Udara bergelora dengan permusuhan.
PERSATUAN PENGEDAR FILEM MYSORE
Tak dapat dinafikan lagi
bahawa kekurangan usaha politik daripada kedua-dua sempadan
ialah punca bagi krisis penebusan ini.
Pentadbiran negeri, jabatan polis, kerajaan,
semuanya buntu.
Buat masa ini,
kerajaan ada strategi tersendiri.
Kerajaan telah merancang strategi…
Mereka buntu tentang tindakan yang perlu diambil.
Pelbagai keganasan telah berlaku.
Meskipun begitu, institusi pendidikan
telah mengisytiharkan cuti.
Kedua-dua kerajaan perlu ambil tindakan dengan segera.
Mereka perlu dilepaskan dengan segera.
Jadi, kerajaan mula berhati-hati.
Perkara pertama yang dilakukan ialah mengambil PTK dari kawasan itu.
Semua operasi penangkapan Veerappan dihentikan.
Kini, Veerappan ada kelebihan.
Dia mula mengawal keadaan.
Dia minta supaya utusan dihantar dengan segera kepadanya.
S.M. Krishna, Ketua Menteri Karnataka pada masa itu,
pergi ke Chennai,
ibu negeri Tamil Nadu
untuk berjumpa dengan Ketua Menteri Karunanidhi di sana.
Saya datang atas permintaan istimewa ketua menteri yang dihormati
untuk hantar utusan bagi pihak kami.
Juga untuk ketahui kehendaknya.
Kami baru terima berita dari Chennai daripada RR Gopal,
editor majalah Nakkheeran.
Nakkheeran Gopal kenal Veerappan.
Dia pernah berunding kebebasan sembilan pekerja hutan
yang dilarikan oleh Veerappan beberapa tahun lalu.
Kami dah tunjukkan kadar kejayaan 100 peratus.
Saya bukan mahu bermegah.
Lelaki macam Nakkheeran Gopal
pasti dapat buat Veerappan sedar
dan yakinkan dia bahawa Rajkumar
ialah individu penting yang tak patut disentuh.
Kami seperti kambing yang diheret menggunakan tali gantung.
Veerappan kata dia akan tembak Rajkumar
sekiranya sesiapa bercakap.
TEBUSAN: KEADAAN TEGANG DI SELURUH NEGERI
TEBUSAN
Kami takut.
Rajkumar bertanya pada waktu itu,
"Awak mahu Rajkumar, bukan?
Saya tunggu di sini. Lepaskan mereka bertiga pergi.
Tembaklah saya jika mahu."
Seperti yang saya faham, Veerappan sangat kejam
dan seorang pembunuh.
Kami tak cukup tidur kerana takut
jika dia lakukan apa-apa.
Pada waktu malam, dia dengar berita…
HARIMAU HUTAN CENDANA
BBC News… Dia tahu semua berita.
Dikhabarkan bahawa Nakkheeran akan datang.
HARI KELAPAN
Ketua Menteri Karnataka, S.M. Krishna, mengesahkan
bahawa Gopal, editor majalah Tamil telah menjalankan misinya.
Kerajaan telah berunding dengan Veerappan untuk selamatkan Rajkumar…
WARTAWAN GAMBAR
…dan mereka memutuskan untuk hantar pasukan majalah sebagai perutusan.
Pada hari itu, hujan amat lebat.
Kami ketakutan sepanjang hari.
Kilat sabung menyabung.
Hujan.
Ada beribu-ribu ekor gajah.
Harimau, citah.
Bagaimana Rajkumar dapat bertahan di hutan tebal dan sukar didiami?
Dia semakin berumur. Usianya 71 tahun.
Bagaimana dia nak bertahan dalam cuaca sejuk?
Lima belas kilometer di dalam hutan.
Veerappan tak mesra macam selalu.
Dia amat degil.
Saya cakap dengan Rajkumar dan tanya layanan Veerappan terhadapnya.
Katanya, "Veerappan berkelakuan
seperti budak kecil dan kami bagaikan kawan."
Saya tanya, "Kenapa?"
Dia balas, "Pada hari saya diculik, hujan amat lebat.
Dalam perjalanan, dari satu bukit ke bukit yang lain, kami menyeberangi sungai.
Beratus-ratus ekor katak menguak bersama-sama.
Bunyinya indah didengari. Tiba-tiba katak berhenti menguak.
Kemudian, seekor katak kembali menguak
dan yang lain akan ikut.
Seekor demi seekor. Kesemua katak menguak bersama-sama kembali.
Kemudian, berhenti.
Mendengar katak-katak itu menguak
terasa seperti muzik semula jadi lebih indah berbanding simfoni.
Veerappan duduk bersama saya dan kami dengar selama tiga jam.
Saya tak pernah ada pengalaman sehebat begitu
dan saya rasa amat seronok."
Keesokan paginya,
Veerappan menyatakan sepuluh permintaan untuk bebaskan Rajkumar.
Saya pulang dengan rasa buntu.
Terdahulu apabila Veerappan menculik
pegawai hutan…
PENIAGA SUTERA DIBEBASKAN
…jurugambar dan pelancong,
menganggap mereka orang penting
dan sedar bahawa penculikan itu tak berguna kepadanya.
Sebab mereka cuma orang biasa.
WANG TEBUSAN LIMA JUTA VEERAPPAN DITOLAK
Tapi dengan Rajkumar,
Veerappan tahu ketua negeri akan tunduk.
Kebanyakan permintaan yang dikemukakan
mempunyai unsur-unsur aktivis.
VEERAPPAN KINI DILABEL SEBAGAI NASIONALIS TAMIL
Ada unsur Tamil
yang cenderung terhadapnya.
Itu agak menjengkelkan.
Dia dah berjuang untuk Kannada dan merana di sana.
Tak bolehkah kami berkorban untuk dia?
Minta kami ke hutan dan bunuh Veerappan.
Jika keadaan tak jadi lebih baik
dalam masa beberapa hari, apa-apa saja boleh berlaku.
Keadaan memang sudah sedia tegang
antara rakyat Tamil Nadu dan Karnataka
selama ratusan tahun
yang ditonjolkan dan diburukkan lagi
oleh sikap politik tertentu di kedua-dua belah pihak.
Jadi, isu itu sentiasa wujud.
SEPULUH TUNTUTAN VEERAPPAN
Jelas sekali ada sekumpulan orang
yang menggunakan Veerappan sebagai jurucakap pro-Tamil mereka.
Keadaan menjadi lebih rumit.
Semasa di bangku sekolah,
kami biasa dengar tentang penghapusan etnik
bangsa Tamil di Sri Lanka pada tahun 1983.
Ini beri kesan besar terhadap seluruh Tamil Nadu.
Jika perlukan penyelesaian bagi semua masalah ini,
kami boleh capai
menerusi negara Tamil yang bebas dan berdaulat.
Saya tak boleh ketahui dengan lebih mendalam,
sebab itu saya tak endahkan butirannya.
Kerana jika saya semak butirannya,
ia akan menjadi kenyataan pengakuan saya.
HARI KE-18
Masih belum diketahui berapa lama lagi Dr. Rajkumar
dan tiga tebusan lain akan dibebaskan oleh Veerappan.
Apa kerajaan buat?
Kenapa mereka benarkan situasi ini berlarutan?
WARTAWAN SIARAN
Kami tunggu amat lama untuk terima maklumat.
Kemudian, Gopal muncul dan adakan sidang akhbar besar-besaran.
Kesemua pihak media menghadirinya.
Kisah penting. Tak boleh ketinggalan.
Dia wartawan macam kami semua.
Dia ada majalah sendiri.
Tapi dia tiba-tiba jadi terkenal.
Dia layak dipuji kerana mengambil risiko
terhadap keselamatan peribadi.
Tapi kenapa terlalu lama?
Soalan yang ringkas.
HARI KE-50
Hampir 50 hari sejak Dr. Rajkumar
dan tiga orang pegawai lain diculik oleh penyamun hutan, Veerappan.
BIAR KERAJAAN PUSAT TANGANI PEMBEBASAN DR. RAJ
Kami tekad untuk bawa pulang Rajkumar.
Jadi, kami buat Veerappan kurangkan permintaannya, bawa dia ke sini,
berunding dengan kerajaan dan kami buat mereka bersetuju.
Saya cuba sedaya upaya untuk jelaskan kepadanya.
Ini isu rakyat Tamil.
Keadaan amat tegang di sempadan untuk rakyat Tamil.
Mengingatkan kami terhadap rusuhan yang berlaku di Sungai Cauvery, 1992.
Rakyat Tamil diserang dan harta benda mereka dibakar.
Apa nasib rakyat Tamil jika Rajkumar diapa-apakan?
MENTERI NEGERI TAMIL
Dua bulan telah berlalu dengan keadaan begini.
Saya tahu sesuatu perlu dilakukan.
Pegawai atasan bertanya,
"Boleh awak tolong kami untuk bawa pulang Rajkumar?"
Kolathur Mani ialah lelaki yang amat berkuasa di Tamil Nadu.
Dia tuan tanah paling berjaya.
Ahli politik Tamil yang amat penting.
Dari tahun 1983 ke 1986,
Kakitangan LTTE dilatih di bandar asalnya, Kolathur.
Ramai ketua penting di LTTE dilatih di medannya.
Begitulah darjat dan auranya.
Kami dinasihatkan yang Kolathur Mani dapat meyakinkan Veerappan
tentang isu-isu yang ada.
Kami dinasihatkan untuk bawa dia.
Kami terima berita sebelum masuk.
Rajkumar tak lagi ambil ubat.
Bagaimana jika apa-apa berlaku kepada tebusan?
Itulah ketakutan terbesar kami.
Setiap hari, kami jelaskan tahap yang boleh dipenuhi
oleh kerajaan untuk tuntutan itu.
Mereka duduk dan berbincang selama berjam-jam.
Adakalanya, ambil masa sehingga enam jam.
Saya beritahu Veerappan dan gengnya, "Buat keputusan segera.
Semua permintaan awak untuk membantu rakyat.
Meskipun sesuatu berlaku terhadap Rajkumar di sini,
bayangkan nasib orang Tamil."
Veerappan bertanya, "Awak fikir apa perlu dibuat?"
"Jangan minta yang mustahil."
Veerappan berkata kami perlu pergi ke Mahkamah Keadilan Antarabangsa
untuk menyelesaikan pertikaian Cauvery.
Kami tak bersetuju!
Veerappan berkata Tamil sepatutnya jadi bahasa kedua Karnataka.
Kami tak bersetuju!
Hakikatnya,
permintaannya tak masuk akal dan merepek.
Tiada satu pun yang boleh ditunaikan.
Secara sah atau realiti.
Kecuali satu permintaan.
Ini bukan fiksyen.
Bukan sebuah kisah.
Ini fakta.
Individu yang terlibat ialah Shankar Bidari.
Keadaan menjadi ganas
selepas campur tangan Shankar Bidari pada bulan Februari 1993.
PEGUAM PEMBELAAN
Ramai yang dituduh telah ditangkap
atas tuduhan menyokong Veerappan.
Para isteri, kakak, adik lelaki, pak cik dan semua orang.
Kenapa mereka bawa senapang?
Adakah mereka terlibat dengan jenayah?
Tiada bukti!
Melainkan kenyataan pengakuan mereka yang ditulis oleh polis
dan ditandatangani oleh Shankar Bidari.
Dia dapat kebenaran untuk memohon peruntukan APAM.
Akta Pengganas dan Aktiviti Mengganggu.
Akta APAM.
Ini ialah undang-undang kejam untuk mengendalikan pengganas
dengan niat supaya kerajaan yang ditubuhkan jadi kagum.
Malangnya, rakyat yang jadi mangsa.
Kejutan!
Ketidakupayaan mereka…
Amat tak berupaya.
Mereka semua meringkuk di dalam penjara.
Tiada harapan untuk selesaikan perbicaraan dalam masa terdekat.
Mereka dipenjara selama sepuluh tahun.
Tapi apabila Rajkumar diculik,
Veerappan meminta seperkara,
"Mereka yang tak bersalah
yang meringkuk di dalam penjara disebabkan saya,
perlu dibebaskan."
Lihatlah takdirnya.
Secara tiba-tiba, kerajaan menjadi aktif.
Mereka mencari jalan untuk bebaskan tahanan daripada penjara.
Jelas sekali bahawa Kerajaan Karnataka
berusaha bersungguh-sungguh untuk cari jalan keluar.
Mereka takkan peduli meskipun tahanan dibebaskan.
Veerappan buat permintaan dan kerajaan balas, "Baik."
Kedua-dua kerajaan bersetuju untuk meneruskan
pembebasan tahanan dengan jaminan.
Jika permintaan ini ditunaikan oleh kerajaan,
Rajkumar akan dibebaskan dalam masa dua hari.
Semua orang peduli dengan penculikan Rajkumar.
Mereka teruja, gembira dan berasa lega
bahawa Rajkumar akan dibebaskan.
Esok dia akan dibebaskan. Esok.
Rakyat Mysore amat gembira.
Kami gembira apabila berita pembebasan dikeluarkan.
Kesemua anak buah Veerappan beritahu kami akan dibebaskan esok.
Mereka akan hantar Nakkheeran dan kami akan dibebaskan.
Mereka berkata, "Kami tiada masalah.
Kami tiada permintaan.
Itu saja yang kami minta."
Pada hari itu, semua orang gembira.
Kami fikir, "Semua ini akan berakhir.
Kami akan pulang. Takkan ada masalah lagi."
Mereka gembira kerana akan dibebaskan dalam masa dua hari.
Veerappan amat gembira.
Dia bawa air di dalam pinggan.
Dia juga bawa gula, dedaun
dan memerah jusnya.
Apabila jus tertumpah ke pinggan, ia menjadi kek dalam masa sepuluh minit.
Mereka menemui keajaiban di dalam hutan.
Saya takkan lupa hari itu.
Dia pasti berfikir dengan sangat rasional.
Detik berharga yang jarang berlaku.
Veerappan tak pernah tidur di sebelah tahanannya.
Tapi dia mula tidur di sebelah kami.
Tapi ada kejutan.
Seorang Shri Abdul Kareem
yang anaknya ialah Shakeel Ahmad, subinspektor polis MM Hills,
dengan tiba-tiba pergi ke Mahkamah Agung, failkan rayuan,
"Saya kehilangan anak disebabkan mereka yang tertuduh ini.
"Pengeluaran APAM hanya untuk bebaskan Rajkumar?
Kaedah yang kerajaan guna menyalahi undang-undang.
Jadi, mesti dibatalkan dan dikekalkan dengan segera."
Penarikan balik kes daripada pesalah
dibuat kerana desakan penyamun, penyangak, penipu.
Perkara sebegitu tak dibenarkan di negara ini.
Tahanan APAM dikurung.
Mahkamah Agung memerintah agar mereka tak dibebaskan.
Mereka takkan dibebaskan.
Mereka tak sabar, jadi apa nak beritahu kepada rakyat Karnataka?
Rakyat Karnataka hilang kepercayaan dan harapan.
Kini, kita mahu… Apa manfaat mesyuarat pada hari ini?
Kelakuannya berubah.
Dia tak mampu kawal kemarahan.
Walau betapa gembira pun dia, sikapnya banyak berubah.
Dia berdiri dengan segera.
"Tidak pentingkah jika sesuatu menimpa Rajkumar?"
Dia tak pernah cakap begitu sebelum ini.
Geng dia mula berkata,
"Tembak setiap seorang.
Macam Taliban merampas penerbangan.
Mari buat sesuatu yang serupa.
Tembak hanya suku dan hantar mereka."
Nagappa ialah tebusan bersama Dr. Rajkumar.
Apabila Veerappan kata,
"Kerajaan hanya akan dengar apabila saya bunuh seorang tahanan."
Nagappa mendengarnya.
Dia memikirkan orangnya.
Bukan Rajkumar mahupun menantu lelakinya.
Orang yang paling kurang penting dalam hierarki ialah Nagappa.
Jadi, Nagappa menyiapkan dirinya untuk kematian.
Semua orang tidur.
Sabit dibiarkan di merata tempat.
Nagappa mengambilnya.
Dia berjalan melepasi Rajkumar dan yang lain.
Dia memasuki khemah
dan menyerang dengan sabit.
Dia mengayun sabit ke arah Veerappan.
Veerappan menangkapnya.
Kami terjaga. Amat gelap sehingga tak nampak apa-apa.
Veerappan nampak luka pada tangannya dan menjadi marah.
Dia minta mereka mengikat Nagappa.
Nagappa mula menjerit.
Veerappan berkata, "Jangan menjerit."
Tiada sesiapa pernah pukul Veerappan atau buat dia berdarah.
Veerappan menjerit kata
dia tak patut kasihan dan dah lama patut bunuh mereka.
Pada waktu itu,
tangan Nagappa diikat dan dia menjerit kehausan.
Nakkheeran membuka ikatan itu.
Dia buka ikatan sambil kami memerhati.
Dari atas bukit, dia boleh nampak bandar.
Dia mengikut cahaya sehingga tiba di jalan.
Inilah cara Nagappa melarikan diri.
Saya fikir,
habislah kami.
Bawa dia ke sini. Sebelah sini.
Sekarang.
Dia dilaporkan telah menyerang Veerappan dengan sabit.
Jika kenyataannya tentang serangan itu benar,
saya rasa masalah menjadi lebih rumit sekarang.
Ahli keluarga Rajkumar amat marah.
Mereka fikir Nagappa kembali
dan meletakkan nyawa Rajkumar dalam bahaya.
Pemikiran Veerappan tak dapat diramal.
Kami beritahu Ketua Menteri Tamil Nadu, "Keadaan amat tegang.
Dia lelaki yang mampu membunuh orang tanpa ragu-ragu.
Jadi, cepatkan proses."
HARI KE-70
Nagappa yang lari daripada genggaman Veerappan
merupakan masalah yang teruk.
Veerappan perlu ditenangkan.
Keadaan perlu diredakan.
NAGAPPA ROSAKKAN MISI SAYA - GOPAL
'SAYA BOLEH BEBASKAN RAJKUMAR PADA 3 OKTOBER'
Tiada berita dari hutan.
Terdapat kesunyian yang menakutkan.
Kemudian, Veerappan minta agar Nedumaran,
Nasionalis Tamil untuk menjadi utusan baharunya.
Drama tebusan Rajkumar menjadikan bekas ahli Kongres
yang bertukar menjadi ketua pemisah Tamil ini dapat perhatian.
Ahli politik mungkin menikmati detik ini sekarang,
tapi belum tentu dia dapat melaksanakannya
pada kemudian hari.
Saya dan Sivasubramanian pergi ke sana.
Nedumaran pergi menaiki kereta Sumonya.
Keretanya ada pelekat, "Kereta Tamil."
Apabila mereka nampak Nedumaran, Rajkumar jadi yakin.
Tuan Nedumaran berunding dengan bagus.
Saya nampak kepakaran politiknya.
Nedumaran berkata sesuatu.
"Negara Tamil yang bebas merupakan impian semua.
Saya bersetuju.
Tapi awak tak boleh capai dengan penculikan.
Jangkaan awak terlalu tinggi.
Tapi permintaan ini terkenal sekarang.
Tiada sesiapa bercakap tentang permintaan itu,
tapi mereka akan cakap dan menulis tentangnya."
Nedumaran kata, "Kemenangan kecil,
tapi tak semua akan ditunaikan."
Dia yakinkan mereka dan mereka menjadi yakin.
Veerappan ajak saya bercakap secara peribadi.
Itulah saatnya dia beritahu tentang wang tebusan yang diperolehi.
Selepas keluar dari Pejabat Sekretariat,
wartawan tanya kami, "Berapa duit yang Veerappan minta?"
Kami tipu dan kata takkan terlibat jika melibatkan wang.
Selain sepuluh permintaan itu,
Veerappan juga minta permintaan ke-11.
"Saya perlukan duit sepuluh juta," kata Veerappan.
Kami tak dapat bayangkan duit sepuluh bilion.
Dia beri penjelasan yang ringkas.
Katanya, "Saya cuma perlu 100 juta dan selebihnya jongkong emas."
Dia juga berkata jongkong emas itu harus dilebur bersama
menjadi bola besar dan dibawa kepadanya.
Selepas berunding, dia cuma minta duit satu bilion.
Kami berkata, "Duit satu bilion adalah mustahil."
Tak benar.
Saya mahu jelaskan perkara ini.
Saya dengar amaunnya hanya sepuluh juta.
Malangnya negeri terpaksa terjebak dalam situasi seperti itu.
Negara yang berdaulat
terikat dalam perjanjian duit dengan penyamun.
Perkara yang amat menyakitkan.
Terutamanya apabila melibatkan duit.
Tamil tak penting.
Yang paling penting, duit.
Duit penting.
'BERITA BAIK TENTANG DR. RAJ PADA MALAM INI,' NEDUMARAN
HARI KE-90
Saya baca dalam surat khabar bahawa Veerappan
mempunyai banyak tuntutan.
Isterinya dalam tahanan polis. Dia tak buat tuntutan
untuk kerajaan tunjukkan isteri dan anaknya.
Jika dia memintanya, pasti ditunaikan.
Selama lapan tahun, saya dalam tahanan polis.
Saya tak kenal sesiapa selain mereka.
Saya tak kenal, tak boleh bercakap dengan sesiapa dan ke mana-mana.
Tiada cara lain selain meminta bantuan mereka.
Selama lapan tahun, saya berharap
yang suami saya takkan lepaskan saya.
Saya fikir dia dapat jumpa ibu bapa saya
dan bertanya lokasi dan khabar saya.
Mak saya kata, "Tak, sayang. Dia tak datang.
Dia tak pernah datang dan tanya tentang kamu."
Dia marah dan berdegil tak mahu jumpa saya.
Dia fikir saya menyebelahi polis.
Dia fikir yang isterinya
telah menjadi rakan kepada polis.
Nasionalis Tamil cuba berunding dengan dia.
"Bukan salah dia.
Dia menghadapi hukuman atas tindakan awak.
Awak perlu ubah fikiran.
Hubungi dan bercakap dengan dia."
Hanya selepas itu, dia bersetuju berjumpa kami.
Saya dan anak berdiri jauh beberapa kaki.
Vidhya menjadi takut apabila lihat misai ayahnya.
Dia tak mahu mendekat.
Keadaan gelap dan tak dapat nampak apa-apa.
Sebaik saja dia nampak Veerappan, dia jadi amat takut.
Api unggun dinyalakan di kaki bukit.
Akhirnya, dia bercakap dengan saya sambil mempelawa biskut.
Dia beri sekeping kepada saya dan anak kami.
"Awak menyebelahi polis, bukan?"
Saya balas, "Awak salah faham.
Saya takkan mengkhianati awak."
Saya cakap sambil menangis.
"Sudah bertahun-tahun,
awak tak peduli tentang saya.
Awak tak tanya khabar saya.
Awak tak peduli tentang saya.
Awak ada fikir tentang itu?"
Dia rasa bersalah selepas itu.
Keesokan paginya, Vidhya masih enggan mendekatinya.
Tapi dia tak sabar untuk bercakap dengannya.
Itulah kali pertama dia memanggilnya, "Ayah."
Kami duduk berdekatannya sambil dia bercakap.
Anak kami tidur di atas pahanya.
Itu buat dia terharu.
Itulah saatnya dia merasai kasih sayang
kepada anaknya.
Dia sedar yang dia buat salah.
Pertemuan ini buat dia berubah fikiran
dan buat dia fikirkan perkara baharu.
Dia berkongsi maklumat dengan saya secara terbuka.
"Saya mahu kehidupan yang sunyi dan tenang dengan keluarga saya."
Pemikiran seperti ini akan menjadi kemunduran
dalam kehidupan seorang pejuang revolusi.
Pemikiran yang berubah itu memaksa kami
untuk memutuskan hubungan dengannya.
Dia menggenggam tangan untuk nyatakan kesusahan yang dihadapi.
Seolah-olah dia amat sedih.
Terasa seperti saya menjauhkan diri
dan tertanya-tanya nasibnya.
Pejuang yang hebat
yang menyuarakan hak
dan melindungi sempadan.
Adakah masyarakat hilang salah seorang pejuang paling berani?
Hari yang amat sedih dan mendukacitakan.
HARI KE-108
Kami dapat maklumat tentang Rajkumar.
Tapi tak tahu puncanya.
Itulah saatnya Veerappan beritahu tentang pewarna rambut Rajkumar.
Dia mahu Rajkumar nampak macam pengantin.
Rajkumar meletakkan loket pada Veerappan.
"Awak takkan disakiti," katanya,
dan meletakkan abu suci di dahi Veerappan.
Kedua-dua mereka berpelukan dan menangis selepas itu.
RAJKUMAR KEMBALI SELEPAS 108 HARI
Sejurus kami pulang, saya terasa bagai di syurga.
"Kami dah pulang?
Apa yang berlaku di sana? Benarkah kami dah pulang?"
Yang kami fikirkan,
"Betulkah kami dah pulang?"
Perit untuk ingat semula.
Ketika itu…
KERAJAAN BUAT KERJA TUHAN.
…Ketua Menteri Tamil Nadu beritahu saya
bahawa Dr. Rajkumar dan Nagesh
dibebaskan daripada penculik.
Hari pembebasan Rajkumar yang ditunggu-tunggu telah tiba.
Acara yang paling menggembirakan dan diraikan sejak kebelakangan ini.
Rajkumar akhirnya kembali ke Karnataka.
Keadaan menjadi baik.
Apa yang terjadi kepada Veerappan?
Dia melarikan diri ke dalam hutan seperti biasa.
Situasi ini melelahkan.
Bagi kerajaan,
PTK
dan seluruh India.
Keseluruhan pentadbiran kerajaan
nekad untuk menghentikan riwayat Veerappan dan rejimnya.
Mereka sanggup buat apa-apa saja untuk lihat Veerappan mati.
Ke hadapan isteri tersayang,
penuh dengan cinta dan kasih sayang.
Saya dengar kaset yang awak hantar.
Apabila awak hantar kaset,
sekiranya awak hantar banyak kaset,
labelkan sebagai satu, dua, tiga dan sebagainya.
Kaset yang awak hantar tak bernombor,
jadi saya dengar dengan urutan yang salah dan jadi keliru.
Jangan buat begitu.
Saya dah labelkan kaset untuk diberi kepada awak sebagai "Mu".
"Mu" untuk Muthu, nama awak.
Untuk awak.
Muthu, ini untuk awak.
Betul cakap awak. Tak disangkal lagi.
Jangan kecewa dengan saya.
Saya hidup dan cari nafkah untuk awak dan anak-anak.
Apa saya nak buat dengan duit itu jika tak beri kepada awak?
Anak kita Vidhya juga bercakap dalam kaset itu.
Katanya, dia tak sabar nak jumpa saya.
Saya tak sabar nak jumpa anak saya.
Saya harap kita dapat hidup hingga anak kita bawa kita bersiar-siar.
Kita perlu duduk di belakang. Musuh kita perlu nampak.
Itulah hajat saya.
Saya tanggung semuanya. Kebetulan, saya di hutan hari ini.
Tapi sila berhati-hati.
Pihak berkuasa akan mengawasi awak.
Kami tak bermalas-malas di sini. Kami buat kerja yang patut.
Saya sedang mengumpulkan senjata dan para pejuang untuk menggunakannya.
Saya tak sabar menunggu
senjata yang lebih besar.
Kami akan tinggalkan negara ini tak lama lagi.
Tak lama lagi.
Rancangan sedang diatur.
Terjemahan sari kata oleh Farah Iwani